Mats Wahl er føddur 10. mai 1945 í Malmö. Tá ið Mats var 2 ára gamal flutti mamman frá pápanum og heim til foreldrini. Tey áttu sjey børn frammanundan, og Mats gjørdist so teirra áttanda barn. Tólv ára gamal fluttu hann og mamman til Stokkhólm, har hann gekk í skúla. Mats kendi seg mangan útihýstan og ólukkuligan. Í 1961 hendi nakað sum broytti lív hansara: Ernest Hemmingway tók lívið av sær, og øll bløðini skrivaðu um hendingina. Mats las um hetta í bløðunum og fekk hug at lesa bøkurnar hjá honum; tá ið hann kom at kenna tað sum Hemmingway hevði skrivað, gjørdi hann av at gerast rithøvundur sjálvur. Fyrsta bókin, hann skrivaði, var På spaning efter Växandets punkt. Hon kom út í 1978 og er ein fakbók um námsfrøðilgit arbeiði við ungdómi í kreppu. Síðan hevur hann skrivað ein hóp av bókum og leikum, eisini er bókin Hin ósjónligi gjørd til film tvær ferðir. Mats Wahl tekur ágrýtin lut í samfelagskjaki í Svøríki.